Ikimokyklinio ir priešmokyklinio amžiaus vaikų priežiūros organizavimo išimtiniais atvejais Joniškio rajono švietimo įstaigose karantino ar ekstremalios situacijos metu tvarkos aprašo

3 priedas

(Vaiko priežiūros sutarties forma)

**VAIKO PRIEŽIŪROS SUTARTIS**

**20\_\_\_\_m.\_\_\_\_\_\_\_\_\_\_\_\_\_d. Nr.\_\_\_\_\_\_**

**\_\_\_\_\_\_\_\_\_\_\_\_\_\_\_\_\_**

**1. Įstaigos (darželio / mokyklos ) pavadinimas**,\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Įstaigos kodas \_\_\_\_\_\_\_\_\_\_\_\_\_\_\_\_\_\_\_\_\_\_, adresas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, atstovaujama darželio / mokyklos \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(vardas, pavardė, pareigos )

viena šalis ir **motina** / **tėvas / globėjas / įtėviai** (reikalingą žodį pabraukti) ( toliau – Tėvai), (vardas, pavardė, adresas ir telefonas)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, atstovaujantis vaiko interesus, kita šalis sudaro šią **Vaiko priežiūros sutartį**  (Toliau – sutartis) (sutartį pasirašius vienam iš Tėvų, kitas iš Tėvų neatleidžiamas nuo šios sutarties įsipareigojimų vykdymo).

**I SKYRIUS**

**SUTARTIES OBJEKTAS**

2. Ugdytinis (vaiko vardas, pavardė)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,kuriam suteiktos vaiko priežiūros paslaugos vadovaujantis Ikimokyklinio ir priešmokyklinio amžiaus vaikų priežiūros organizavimo išimtiniais atvejais Joniškio rajono savivaldybės ugdymo įstaigose karantino ar ekstremalios situacijos metu tvarkos aprašu (toliau – Aprašas). \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vaikų maitinamą organizuoja Įstaiga. Už vaikų maitinimą tėvai moka Joniškio rajono savivaldybės tarybos 2019 m. rugpjūčio 29 d. sprendimu Nr. T-183 „Dėl Mokesčio už vaikų, ugdomų pagal ikimokyklinio ir priešmokyklinio ugdymo programas, išlaikymą Joniškio rajono savivaldybės švietimo įstaigose tvarkos aprašo patvirtinimo“ (su pakeitimais, padarytais 2020 m. vasario 20 d. sprendimu Nr. T-25 ) nustatyta tvarka.

**II SKYRIUS**

**SUTARTIES ŠALIŲ ĮSIPAREIGOJIMAI**

**3. Įstaiga (darželis / mokykla) įsipareigoja:**

3.1. organizuoti kokybišką vaiko ugdymą, priežiūrą ir maitinimą;

3.2. užtikrinti vaikui sveikas ir saugias buvimo sąlygas, atitinkančias higienos reikalavimus ir Aprašo 11 punktą;

3.3. užtikrinti, kad suteiktos paslaugos atitiktų galiojančius teisės aktus: vaiko priežiūros paslaugos teikiamos ne didesnėms kaip 8 vaikų grupėms, maksimaliai laikantis grupių izoliacijos principo: darbuotojai dirba tik vienoje grupėje, vaikai, kuriems teikiamos priežiūros paslaugos, lanko nuolatos tą pačią grupę, grupės veikla vykdoma taip, kad būtų išvengta skirtingas grupes lankančių vaikų kontakto tiek patalpose, kuriose teikiamos priežiūros paslaugos, tiek lauke, o 1–6 (7) metų vaikų 4–10,5 val. veiklos trukmės grupėse. Grupių veiklos trukmė nustatoma Įstaigos direktoriaus įsakymu, atsižvelgiant į Įstaigos galimybes ir tėvų poreikius;

3.4. teikti informaciją tėvams (globėjams) apie įstaigos sąlygų pasikeitimą;

3.5. švietimo pagalbos specialistų pagalbą teikti nuotoliniu būdu;

3.6. organizuoti medicininę pagalbą vaikui nelaimingo atsitikimo atveju. Vaikui, susirgus įstaigoje, suteikti pirmąją pagalbą ir apie tai nedelsiant pranešti Tėvams;

3.7. vykdyti kitus leidžiamus karantino ar ekstremalios situacijos metu įsipareigojimus, nustatytus įstatymuose, įstaigos nuostatuose bei vidaus tvarką nustatančiuose dokumentuose;

3.8. nutraukti Sutartį, jei Tėvai nevykdo įsipareigojimų.

3.9. teikti informaciją apie vaiko elgesį Tėvams ir saugoti šios informacijos konfidencialumą. Tėvai leidžia informaciją apie vaiką suteikti šiems asmenims:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_;

3.10. bendradarbiauti su Tėvais sprendžiant priežiūros, maitinimo organizavimo klausimus;

3.11. tvarkyti vaiko asmens duomenis vadovaujantis Asmens duomenų teisinės apsaugos įstatymu.

**4. Įstaiga turi teisę:**

4.1. atsisakyti teikti informaciją asmenims, kurie nenurodyti Sutarties 3.9 papunktyje;

4.2. konsultuotis ir informuoti apie rimtą Sutarties pažeidimą atitinkamas institucijas ( Joniškio rajono savivaldybės administracijos Švietimo, kultūros ir sporto skyrių, Valstybės vaiko teisių apsaugos ir įvaikinimo tarnybą, pedagoginę psichologinę tarnybą ir pan.);

4.3. reikalauti, kad Tėvai imtųsi konkrečių priemonių dėl netinkamo vaiko elgesio.

**5. Tėvai įsipareigoja:**

5.1. pradėjus vaikui lankyti ugdymo įstaigą karantino ar ekstremalios situacijos metu, kiekvieną rytą telefonu informuoti grupės darbuotojus apie atvykimo laiką;

5.2. palydint vaiką į įstaigą ir pasiimant jį iš jos, dėvėti nosį ir burną dengiančias priemones (veido kaukes, respiratorius ar kitas priemones), laikytis asmens higienos (rankų higiena, kosėjimo, čiaudėjimo etiketas ir kt.), vengti lankytis grupės patalpose;

5.3. vaiką į įstaigą atvesti tik sveiką, neturintį ūmių ligų požymių (nekarščiuoja, nesiskundžia skausmais viduriuose, nevemia, aštriai nekosėja, nesloguoja, neišbertas, neturi utėlių ir glindų ir pan.), švarų ir tvarkingai aprengtą pagal oro sąlygas;

5.4. vaikui susirgus, tą pačią dieną iki 8.00 val. informuoti telefonu ar elektroniniu paštu įstaigos vadovą arba grupės darbuotoją;

5.5. esant tinkamoms oro sąlygoms, neprieštarauti vaiko išvedimui į lauką, pasirūpinti tam tinkamais drabužiais ir avalyne, atsarginiais drabužiais vaikui perrengti;

5.6. suteikti grupės darbuotojui visą reikalingiausią informaciją apie vaiko sveikatą, jo stipriąsias ir silpnąsias puses, mėgstamą veiklą, žaidimus ir kitą būtiną informaciją;

5.7. neleisti vaikui į įstaigą neštis jokių daiktų, nenešti į įstaigą vaistų ir maisto produktų, galinčių sukelti pavojų vaikų sveikatai ir saugumui (saldumynai su kremu ar šokoladu, gėrimai su dažikliais, konservantais, saldikliais, bulvių traškučiai ir pan.);

5.8. pasiimti iš įstaigos vaiką patys arba raštiškai nurodyti kitą suaugusį asmenį, kuriam patiki vaiko paėmimą iš įstaigos;

5.9. nustatytu laiku sumokėti mokesčius už vaiko priežiūrą ir maitinimą įstaigoje. Nesumokėjus mokesčių už vaiko priežiūrą, maitinimą įstaigoje, skola bus išieškoma teisės aktų nustatyta tvarka;

5.10. užtikrinti, kad į įstaigą vaikas atvyktų ne anksčiau kaip įstaigos nustatytu darbo laiku;

5.11. sutikti, kad vaiko asmens ir kiti teisės aktuose nustatyti duomenys bus tvarkomi teisės aktais nustatytuose registruose.

**6.** **Tėvai turi teisę** nutraukti Sutartį, jei įstaiga nevykdo sutartinių įsipareigojimų.

**III SKYRIUS**

**SUTARTIES ĮSIGALIOJIMAS, GALIOJIMAS, KEITIMAS IR NUTRAUKIMAS**

7. Sutartis įsigalioja nuo jos pasirašymo dienos ir galioja iki kol atskiru Joniškio rajono savivaldybės administracijos direktoriaus įsakymu yra panaikinamas pavedimas įstaigai organizuoti vaikų priežiūrą išimtiniais atvejais.

8. Sutartis gali būti nutraukta iki jos galiojimo pabaigos:

8.1. šalių susitarimu;

8.2. Tėvams vienašališkai raštu pareiškus apie Sutarties nutraukimą prieš 3 darbo dienas;

8.3. Įstaiga vienašališkai gali nutraukti Sutartį raštu pranešusi tėvams prieš 3 darbo dienas, kai:

8.3.1. vaiko elgesys kelia realią ir akivaizdžią grėsmę kitų įstaigos vaikų arba darbuotojų saugumui;

8.3.2. Tėvai nuolat pažeidinėja reikalavimą laiku atvesti ir pasiimti vaiką;

8.3.3. Tėvai neatsiskaito už vaiko priežiūrą nors vieną mėnesį.

9. Visi Sutarties pakeitimai, priedai ir papildymai sudaromi tik raštu.

**IV SKYRIUS**

**GINČŲ SPRENDIMAS**

10. Ginčytini vaiko priežiūros organizavimo, įstaigos veiklos, sutarties pažeidimo klausimai sprendžiami šalims geranoriškai bendradarbiaujant. Ginčytini klausimai pirmiausia aptariami su grupės darbuotoju, direktoriaus pavaduotoju ugdymui, kitais specialistais. Neradus sprendimo, kreipiamasi į įstaigos direktorių arba Joniškio rajono savivaldybės administracijos Švietimo, kultūros ir sporto skyrių bei kitas instancijas.

11. Tėvų prašymus dėl ginčų objektyvumo nagrinėja Joniškio rajono savivaldybės administracijos direktoriaus įsakymu sudaryta komisija, kurią sudaro savivaldybės administracijos, pedagogų ir ugdytinio atstovai.

**Sutarties šalių parašai:**

**Įstaigos vadovas** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(pareigos) (parašas) (vardas, pavardė)

**Tėvai**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas) (vardas, pavardė)

\_\_\_\_\_\_\_\_\_\_\_\_\_\_\_\_\_\_\_\_\_